APSTIPRINĀTS

ar Jelgavas novada pašvaldības izpilddirektora

vietnieka attīstības jautājumos p.i.

2025.gada 23.jūlija rīkojumu Nr.JNP/3-8/25/331

**Jelgavas novada Centrālās administrācijas Juridiskās nodaļas vadītāja**

**atklāta amata konkursa nolikums**

1. Šis nolikums nosaka Jelgavas novada Centrālās administrācijas Juridiskās nodaļasvadītāja atklāta amata konkursa (turpmāk – konkurss) izsludināšanas un norises kārtību.
2. Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv), Nodarbinātības valsts aģentūras CV un vakanču portālā publicē sludinājumu par to, ka Jelgavas novada pašvaldība izsludina konkursu uz Jelgavas novada Centrālās administrācijas Juridiskās nodaļasvadītāja amatu.
3. Pretendentu pieteikšanās un nepieciešamo dokumentu iesniegšanas termiņš – 14 dienu laikā kopš sludinājuma publicēšanas Jelgavas novada pašvaldības tīmekļvietnē www.jelgavasnovads.lv.
4. Ar konkursa nolikumu var iepazīties Jelgavas novada pašvaldības tīmekļvietnē [www.jelgavasnovads.lv](http://www.jelgavasnovads.lv)
5. Galvenie amata pienākumi:
	1. piedalīties domes lēmumu projektu gatavošanas un izskatīšanas procesos, saskaņot tos;
	2. veikt pašvaldības saistošo noteikumu, nolikumu, lēmumu, līgumu u.c. juridiska rakstura dokumentu projektu tiesiskuma pirmspārbaudi, nodrošinot atbilstību normatīvo aktu prasībām;
	3. nodrošināt nodaļas kompetencē esošo juridiska rakstura dokumentu sagatavošanu;
	4. sadarbībā ar citām pašvaldības struktūrvienībām un iestādēm, nodrošināt tiesiskumu, juridiskā riska mazināšanu pašvaldības darbībā;
	5. nodrošināt atbilžu sagatavošanu uz iesniegumiem kompetences ietvaros;
	6. organizēt pašvaldības interešu pārstāvību tiesā, valsts un pašvaldību institūcijās;
	7. sekot izmaiņām normatīvajos aktos, kas attiecināmi uz pašvaldību, piedalīties kvalifikācijas paaugstināšanas pasākumos;
	8. sniegt priekšlikumus vai ierosinājumus par pašvaldības darba pilnveidošanu un struktūrvienības darba organizāciju;
	9. nodrošināt nodaļas pārstāvju dalību domes un patstāvīgo komiteju sēdēs;
	10. sagatavot prasības pieteikumus, nodrošināt normatīvajos aktos noteiktajā termiņa paskaidrojumu un iebildumu iesniegšanu tiesu instancēs.
6. Pretendentiem jāatbilst šādām prasībām:
	1. 2.līmeņa profesionālā augstākā izglītība tiesību zinātnēs un jurista kvalifikācija;
	2. vismaz 5 gadu darba pieredze juridiskajā jomā;
	3. vēlama jurista darba pieredze valsts vai pašvaldību institūcijās ne mazāk kā 3 gadi;
	4. vēlama pieredze pārstāvību nodrošināšanā tiesvedību procesos ne mazāk kā 3 gadi;
	5. vēlama pieredze un profesionālās iemaņas cilvēkresursu vadīšanā ne mazāk kā 3 gadi;
	6. vēlama pieredze darbā ar dokumentu vadības sistēmu “Namejs” vai citu līdzvērtīgu dokumentu vadības sistēmu;
	7. prasme veikt dokumentu juridisku un loģisku analīzi, sagatavot juridiskus atzinumus, kā arī izstrādāt un analizēt normatīvo aktu projektus;
	8. prasme vienlaikus strādāt ar liela apjoma dažāda veida sarežģītu informāciju un noteikt prioritātes, pārzināt dažādas tiesiskās darbības jomas;
	9. zināšanas par administratīvo procesu iestādē;
	10. zināšanas pašvaldību tiesībās un prasme orientēties tiesību aktos, kas reglamentē pašvaldības darbu;
	11. spēja strādāt gan patstāvīgi, gan komandā, organizēt darbu, uzņemties iniciatīvu un atbildību;
	12. teicamas komunikācijas un lietišķās saskarsmes prasmes;
	13. augsta noturība stresa situācijās;
	14. labas iemaņas darbā ar MS Office programmām;
	15. valsts valodas zināšanu atbilstība LR likumdošanai;
	16. nevainojama reputācija.
7. Pretendenti noteiktajā termiņā nosūta uz e-pastu personals@jelgavasnovads.lv (ar norādi „ Juridiskās nodaļasvadītāja amata konkursam”):
	1. profesionālās darbības aprakstu (CV);
	2. izglītību apliecinoša dokumenta kopiju;
	3. motivācijas vēstuli.
8. Pretendentu atbilstību nolikumā izvirzītajām prasībām izvērtē ar izpilddirektora rīkojumu izveidota komisija.
9. Konkursa komisijas priekšsēdētājs sasauc konkursa komisijas sēdes, nosakot to norises vietu un laiku, kā arī vada konkursa komisijas sēdes.
10. Konkurss tiek organizēts divās kārtās:
	1. konkursa pirmajā kārtā konkursa komisija izvērtē pretendentu pieteikumus un iesniegtos dokumentus un uz konkursa otro kārtu uzaicina pretendentus, kas atbilst nolikuma 6.1. un 6.2. punktā izvirzītajām (obligātajām) prasībām, ko apliecina iesniegtie dokumenti;
	2. konkursa otrā kārta sastāv no intervijas:
		1. darba intervijas laikā pretendenti Konkursa komisijai raksturo savu līdzšinējo darba pieredzi, izglītību, kvalifikāciju, motivāciju strādāt amatā, kā arī atbild uz konkursa komisijas locekļu jautājumiem;
		2. lai izvērtētu amata pretendentu atbilstību šī nolikuma 6.3. - 6.15.punktos izvirzītajām prasībām, konkursa komisijas locekļi darba intervijas laikā uzdod pretendentiem jautājumus, kas attiecas uz paredzētā darba veikšanu un vērtē pretendenta piemērotību amatam, ievērojot Darba likumā noteiktos ierobežojumus;
		3. konkursa otrajā kārtā katrs komisijas loceklis individuāli vērtē amata pretendenta izglītību, darba pieredzi, atbilstību izvirzītajām prasībām, pretendenta atbildes uz jautājumiem un komunikācijas prasmes, kā arī ir tiesīgs piešķir katram amata pretendentam individuālo vērtējumu, norādot pamatojumu;
		4. intervijas gaitā vai uzreiz pēc tās komisija locekļi aizpilda amata pretendentu vērtēšanas anketu (1.pielikums), katrs vērtējot pretendentus pēc šādiem kritērijiem:
			1. jurista darba pieredze valsts vai pašvaldību institūcijās ne mazāk kā 3 gadi – 10 punkti
			2. pieredze pārstāvību nodrošināšanā tiesvedību procesos ne mazāk kā 3 gadi – 10 punkti;
			3. pieredze un profesionālās iemaņas cilvēkresursu vadīšanā ne mazāk kā 3 gadi – 10 punkti;
			4. zināšanas par administratīvo procesu iestādē, zināšanas pašvaldību tiesībās un prasme orientēties tiesību aktos, kas reglamentē pašvaldības darbu – 10 punkti;
			5. pieredze darbā ar dokumentu vadības sistēmu “Namejs” vai citu līdzvērtīgu dokumentu vadības sistēmu – 5 punkti;
			6. komunikācija un sadarbība (pretendenta saskarsmes spējas, komunikācijas un sadarbības veidošanas prasmes) – līdz 5 punktiem;
			7. komisijas locekļa individuāli piešķirtie punkti – līdz 10 punktiem (norādot pamatojumu atbilstoši prasībām pretendentiem).
11. Maksimālais punktu skaits, ko viens komisijas loceklis var piešķir vienam pretendentam, ir 60 punkti. Kopējais pretendenta vērtējums tiek iegūts, summējot visu komisijas locekļu individuālos vērtējumus. Pamatojoties uz minēto vērtējumu kopsummu, nosaka, kurš no amata pretendentiem ir saņēmis augstāko punktu skaitu. Ja otrajā kārtā vairāki Amata pretendenti ieguvuši vienādu vērtējumu, Komisija organizē papildu atlases kārtu, nosakot tās kārtību un termiņu.
12. Pēc noslēdzošās kārtas rezultātu apkopošanas konkursa komisija izvēlas izvirzītajām prasībām atbilstošāko amata pretendentu, ja tas sasniedzis vismaz 70 % no kopvērtējumā maksimālā iespējamā punktu skaita.
13. Ja neviens pretendents nav sasniedzis 12.punktā minētos 70% no kopvērtējumā maksimālā iespējamā punktu skaita, komisija ir tiesīga noslēgt konkursu bez rezultāta un rosināt organizēt atkārtotu amata konkursu.

*1.pielikums*

Jelgavas novada Centrālās administrācijas Juridiskās nodaļas

vadītāja atklāta amata konkursa nolikumam

**Centrālās administrācijas Juridiskās nodaļas vadītāja amata pretendentu**

**VĒRTĒŠANAS ANKETA**

|  |  |
| --- | --- |
| Pretendents |  |
|  | vārds, uzvārds |
| Vērtētājs |  |
|  | vārds, uzvārds |

|  |  |  |
| --- | --- | --- |
| **Kritēriji** | **Piešķiramie punkti** | **Vērtējums** |
| **1.** | **Profesionālā darba pieredze** |  |
| 1.1. | jurista darba pieredze valsts vai pašvaldību institūcijās ne mazāk kā 3 gadi | 10 punkti |  |
| 1.2. | pieredze pārstāvību nodrošināšanā tiesvedību procesos ne mazāk kā 3 gadi | 10 punkti |  |
| 1.3.  | pieredze un profesionālās iemaņas cilvēkresursu vadīšanā ne mazāk kā 3 gadi | 10 punkti |  |
| 1.4. | zināšanas par administratīvo procesu iestādē, zināšanas pašvaldību tiesībās un prasme orientēties tiesību aktos, kas reglamentē pašvaldības darbu | 10 punkti |  |
| 1.5. | pieredze darbā ar dokumentu vadības sistēmu “Namejs” vai citu līdzvērtīgu dokumentu vadības sistēmu  | 5 punkti |  |
| **2.** | **Komunikācija un sadarbība** |  |
|  | Pretendenta saskarsmes spējas, komunikācijas un sadarbības veidošanas prasmes | līdz 5 punktiem |  |
| **3.** | **Komisijas locekļa individuāli piešķirtie punkti** | līdz 10 punktiem |  |
|  |  | **KOPĀ:** |  |
| Individuāli piešķirto punktu pamatojums |  |
|  |  |

|  |  |  |  |
| --- | --- | --- | --- |
| Komisijas loceklis |  |  |  |
|  | vārds, uzvārds |  | paraksts |
| Datums: |  |